als_Latn dik_Latn sag_Latn
Panairi Mesdhetar i Turizmit, 20 vende nga Evropa promovojnë destinacionet turistike në Tiranë
Në Tiranë është hapur Panairi Mesdhetar i Turizmit, i pari i këtij lloji që organizohet në vendin tonë.
Panairi Mesdhetar i Turizmit, synon të jetë një pikë takimi e një rëndësie rajonale të aktorëve të industrisë turistike, siç janë operatorë turistikë, agjenci shtetërore, bashkitë, apo edhe organizata lokale e institucione ndërkombëtare.
“Duke filluar nga viti i kaluar ne jemi përpjekur ta shfaqim Shqipërinë në më shumë se 15 panaire. Ka disa gjëra që duhen zbuluar në rajon, në vendin tonë, ndaj dhe tema e këtij panairi u vendos të quhej Mesdheu por edhe më shumë Shqipëria, si destinacion i rëndësishëm turistik”, deklaroi ministrja e Ekonomisë, Milva Ekonomi.
Turizmi është kthyer në një nga mbështetësit kryesorë të ekonomisë në vend. Edhe bashkitë po fokusohen në nxitjen e këtij sektori, i cili po gjeneron vende pune dhe po hap biznese të reja.
“Pazari i Ri është një nga rastet më tipike. Investimi ishte jo vetëm për ta kthyer atë në një hapësirë të këndshme për qytetarët, por edhe në një destinacion turistik ku ndërthuret tradita dhe modernia, por edhe kulinaria shqiptare. Edhe sheshi “Skënderbe” do të kthehet në një atraksion turistik. Kush viziton Tiranën do të mund të prekë gjurmë nga historia, kultura, pak nga gjithë Shqipëria”, tha nënkryetari i Bashkisë së Tiranës, Arbian Mazniku, shkruan tch.
Po ashtu, panairi ka si qëllim të përfshijë Shqipërinë në kalendarin ndërkombëtar të panaireve të turizmit dhe udhëtimeve. /KultPlus.com
als_Latn als_Latn als_Latn als_Latn als_Latn als_Latn als_Latn